Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1219

5. A képzés fõbb tanulmányi területei 5.1. Környezetgazdaságtan: legalább 22, legfeljebb 32 kreditpont. A környezeti problémák gyökere a gazdaság mûködésével kapcsolatos hiányosságokban keresendõ. A környezeti károk, szennyezõdések olyan externáliák, melyek költséggé alakítása és jogi szabályozása — a piac átalakítása nélkül — már középtávon is hatástalan marad. Ezért a jogász számára is alapvetõ kérdés annak megismerése, melyek a környezeti ártalmak gazdasági okai és milyen gazdasági eszközökkel lehet ellenük fellépni. Ezek ismeretében alkalmazhatók a jogi normák a gazdaság területén, egyebek között számos indirekt hatásmechanizmus alapján mûködõ piaci eszköz bevezetésével. A jogintézmények között ezért mind nagyobb a gazdasági eszközök aránya és ez a tendencia a jövõben még jobban erõsödik. 2003/147. szám 5.2. Környezetvédelem és közigazgatás: legalább 22, legfeljebb 32 kreditpont. A környezetvédelem mûködése legnagyobb részben a közigazgatási jogi intézményeken és a közigazgatáson alapul, mivel a környezeti érdekek védelme folyamatos jelenlétet és felügyeletet kíván. E téren egyre nagyobb a sajátos jogintézmények, anyagi és eljárási szabályok száma, a környezeti hatásvizsgálattól a társadalmi részvételig, a hulladékkezeléstõl a zajártalom elleni fellépésig. A szabályozás mennyisége és az azon belül megjelenõ számos új elem következtében a jogi alapképzésben szerzett közigazgatási jogi ismeretek nem elégségesek a szakjogászokkal szemben támasztható elvárások teljesítéséhez. 5.3. Polgári jog és környezetvédelem: legalább 22, legfeljebb 32 kreditpont. A polgári jog szerepe a környezeti érdekek védelmében az utóbbi években egyre erõsödik, különösen a gazdasági élet szereplõinek diverzifikálása, valamint a potenciális jog- és érdeksérelmek kiterjedtsége révén. A polgári jog számos területén, de különösen a szerzõdéseken kívül okozott károk megtérítésének szabályai között mind jobban érezhetõ a hagyományos polgári jogi felfogás elégtelensége, a szakkérdések növekvõ súlya. A környezeti károkért való felelõsség tárgyalása során ki kell térni a büntetõjogi felelõsség kérdéseire is. A szakjogászok mindennapi gyakorlatában egyre nagyobb helyet követelnek maguknak a környezetvédelem polgári jogi aspektusai, melyek fokozott szakmai felkészültséget igényelnek. 5.4. Nemzetközi környezetvédelmi jog, Európai Unió környezetjoga: legalább 22, legfeljebb 32 kreditpont. A környezetvédelem tipikusan olyan terület, amely helyi, regionális vagy nemzeti keretek között csak részben kezelhetõ, ellenben a hatások térbeli, idõbeli terjedése, révén egyre inkább nemzetközi együttmûködést vár el. A környezetvédelmi tárgyú, magyar részvételû egyezmények sokasodnak, illetve egyre több nemzetközi szervezet építi ki sajátos környezetvédelmi bázisát. Számunkra mindezeken túl különösen fontos az Európai Unió környezetjoga, hiszen az ott található hatalmas joganyag hazai jogrendszerbe illesztése, a jogharmonizáció mindennapos feladatává válik. Ez a környezetjoggal foglalkozók számára új kihívást jelent, mert az így elõre jelezhetõ folyamatos változásokra idõben kell felkészülni. A tárgy tehát mind jobban része a gyakorlati jogi munkának. 5.5. Jogi alaptan, közjogi, magánjogi, felelõsségi jogi és büntetõjogi alapismeretek (nem jogász szakképzettségûeknek): 30 kreditpont. A jog és a jogi szabályozás rendszertani helye, jogszabály, jogi norma, jogviszony. Az állam és az állami szervek rendszere, a közigazgatás szervezetrendszere és a közigazgatási eljárás. Polgári jogi alapismeretek, felelõsség a polgári jogban.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes